Diari Oficial de la Generalitat Valenciana


Sumari del DOGV 6816, del 11-07-2012 (2012/6550)

RESOLUCIÓ de 5 de juny de 2012, del director general d'Avaluació Ambiental i Territorial, per la qual s'ordena la publicació d'unes resolucions complementàries a les declaracions d'impacte ambiental dels termes municipals de Fuentes de Ayódar, Crevillent, San Isidro, Albatera, Orihuela, Granja de Rocamora i Callosa de Segura; Algemesí, San Antonio de Benagéber, Tavernes de la Valldigna, Benifairó de la Valldigna i Alzira. Expedient número 535/2001 - AIA i altres.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6816

Data del DOGV
:   11-07-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/6550


Data del document
:   05-06-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * Granja de Rocamora
    * Benifairó de la Valldigna
    * Fuentes de Ayódar
    * Orihuela
    * Callosa de Segura
    * Algemesí
    * San Isidro
    * Crevillent
    * San Antonio de Benagéber
    * Tavernes de la Valldigna
    * Alzira
    * Albatera
    * impacte ambiental

RESOLUCIÓ de 5 de juny de 2012, del director general d'Avaluació Ambiental i Territorial, per la qual s'ordena la publicació d'unes resolucions complementàries a les declaracions d'impacte ambiental dels termes municipals de Fuentes de Ayódar, Crevillent, San Isidro, Albatera, Orihuela, Granja de Rocamora i Callosa de Segura; Algemesí, San Antonio de Benagéber, Tavernes de la Valldigna, Benifairó de la Valldigna i Alzira. Expedient número 535/2001 - AIA i altres. [2012/6550]  
De conformitat amb l'article 28 del Decret 162/1990, de 15 d'octubre, del Consell, pel qual s'aprova el reglament per a l'execució de la Llei 2/1989, de 3 de març, d'Impacte Ambiental, en què s'establix que una vegada transcorregut el termini assenyalat en l'article 26 sense que s'hagen plantejat discrepàncies, i sense perjuí de la notificació al titular, la declaració d'impacte ambiental es publicarà en el Diari Oficial de la Comunitat Valenciana, resolc,  
  
Article únic  
Publicar en el Diari Oficial de la Comunitat Valenciana les resolucions complementàries a les declaracions d'impacte ambiental corresponents als expedients 535/4986-CUT Fuentes de Ayódar; 214/06-AIA Crevillent, San Isidro, Albatera, Orihuela, Granja de Rocamora i Callosa de Segura; 062/1670-MSM Algemesí; 082/6573-VQN San Antonio de Benagéber; 223/7913-SPD Tavernes de la Valldigna, Benifairó de la Valldigna i Alzira.  
  
València, 5 juny de 2012.- El director general d'Avaluació Ambiental i Territorial: Juan Giner Corell.  
  
  
Resolució  
Expedient: 535/3598-DEZ.  
Promotor: Ajuntament de Fuentes de Ayódar.  
Autoritat substantiva: Comissió Territorial d'Urbanisme de Castelló.  
Objecte del projecte: pla general d'ordenació urbana del municipi de Fuentes de Ayódar.  
Localització: terme municipal de Fuentes de Ayódar (Castelló).  
  
Vist l'expedient 535/1965-FMP, relatiu al Pla General d'Ordenació Urbana de Fuentes de Ayódar (Castelló), sobre el qual es va emetre una declaració d'impacte ambiental amb data 2 de setembre de 2002 amb condicions.  
Resultant que, amb data d'entrada en esta conselleria de 30 de maig de 2008, el Servici Territorial d'Ordenació Territorial de Castelló va remetre nova documentació del pla general, estudi d'impacte ambiental i de la tramitació administrativa del pla general referit, amb la indicació que es verificaren els condicionants de la declaració d'impacte ambiental (DIA) esmentada.  
Resultant que, amb data 3 de juliol de 2008, es va efectuar consulta a l'Àrea d'Espais Naturals d'esta conselleria en relació amb el compliment dels condicionants núm. 1 i 2 de la DIA esmentada.  
Resultant que en el condicionant núm. 2 de la declaració d'impacte ambiental de 2 de setembre de 2002 s'establix el següent:  
«2. No s'estima acceptable el plànol d'ordenació «1. Classificació del sòl», i cal elaborar un plànol nou que s'ajuste a les directrius del PORN de la Serra d'Espadà en què es grafien concisament i clarament les superfícies corresponents a cada classe de sòl, d'acord amb l'anàlisi efectuada en les consideracions ambientals d'esta declaració.   
  
El nou pla es remetrà a la Direcció General de Planificació i Gestió del Medi de la Conselleria de Medi Ambient, a fi d'emetre una resolució complementària que permeta la continuació de la tramitació prèviament a l'aprovació definitiva del Pla General.»  
Resultant que en les consideracions ambientals de la DIA de 2 de setembre de 2002 s'indicava el següent:  
«Consideracions ambientals  
1. Elements ambientals que es poden veure afectats pel projecte  
  
Revisada la documentació tramitada, els informes sectorials sol·licitats i efectuada visita a la zona afectada per tècnics del Servici d'Avaluació de l'Impacte Ambiental, s'ha pogut comprovar que el pla general del municipi de Fuentes de Ayódar no s'ajusta al Pla d'Ordenació dels Recursos Naturals (PORN) de la Serra d'Espadà, d'acord amb el que s'assenyala en els epígrafs següents:  
- L'ampliació de l'estudi d'impacte ambiental incorpora un extracte del PORN de la Serra d'Espadà. La transcripció parcial de l'articulat del PORN de la Serra d'Espadà resulta incorrecta i confusa, pel fet que hi ha articles que s'han desestimat i resulta fonamental la seua aplicació al pla general tramitat. En este sentit, cal mencionar l'article 48 del PORN, en el qual s'especifica quina ha de ser la classificació del sòl no urbanitzable en funció de les diferents categories que el PORN definix, i que no s'ha tingut en compte per a la redacció del pla general. Gran part del sòl no urbanitzable comú proposat en el pla general afecta àrees de predomini forestal, segons el PORN, que cal classificar a efectes urbanístics, d'acord amb l'article 48, com a sòl no urbanitzable de protecció especial. En este sentit, el plànol d'ordenació «1. Classificació del sòl» s'ha de corregir adaptant-se al PORN.  
  
- El plànol d'ordenació «1. Classificació del sòl» esmentat adés presenta deficiències que han de ser esmenades, i cal millorar la representació gràfica perquè evite confusions, atés el seu caràcter vinculant. Ambientalment, la classificació incorrecta del sòl i la seua representació gràfica pot permetre usos inadequats que cal esmenar. Entre els errors observats es troben els següents:  
  
- El sòl no urbanitzable protegit d'infraestructures de cicle hidràulic definit pel pla general s'ha grafiat erròniament, pel fet que hi ha caixers de rius i barrancs al terme que no s'hi han representat. Així mateix, no s'ha grafiat la franja de sòl que correspon a la classificació mencionada i s'hi ha representat amb una simple línia discontínua que resulta confusa.  
- El sòl no urbanitzable de protecció d'infraestructures viàries i vies pecuàries no s'hi ha representat correctament. Cal grafiar amb claredat la superfície de sòl corresponent al domini públic de la carretera CV-205 i la seua zona de protecció. Així mateix, les vies pecuàries s'han de grafiar en el plànol d'ordenació 1 amb la seua amplària legal.  
- El sòl no urbanitzable protegit amb patrimoni arqueològic s'ha grafiat per mitjà de la representació numèrica dels jaciments identificats en el projecte. No obstant això, es té constància que l'inventari de jaciments arqueològics és més ampli que els representats gràficament en el plànol i, per tant, cal esmenar-lo.  
- Actualment hi ha un abocador incontrolat de residus sòlids inerts situat vora la carretera CV-205 que unix el municipi d'Ayódar amb Fuentes de Ayódar, a 1,2 km aproximadament a l'est del nucli urbà, en un lloc d'una gran incidència visual (art. 22 del PORN) i afecta la zona de policia de la rambla d'Ayódar, de molt alt valor ecològic (art. 8). L'emplaçament proposat com a reserva de sòl per a l'abocador de residus inerts coincidix amb l'existent, cosa que incomplix el PORN de la Serra d'Espadà perquè es considera un ús prohibit a les àrees de predomini forestal (art. 75), sobre la qual es troba. Així mateix, en el domini públic hidràulic i les seues zones de servitud i policia es prohibix el depòsit permanent o temporal de qualsevol tipus de residus sòlids, runa o substàncies de qualsevol naturalesa que constituïsquen o puguen constituir un perill de contaminació de les aigües o de degradació del seu entorn i, per tant, cal clausurar i segellar els abocadors incontrolats existents (art. 11.9).  
  
- Les aigües residuals són conduïdes a través de la xarxa de sanejament a una bassa de decantació que hi ha vora la rambla d'Ayódar, en estat d'abandó, i d'ací s'aboquen a la mateixa rambla. Conseqüentment, les aigües superficials i subterrànies són susceptibles de ser contaminades per les aigües sense depurar, principalment en època d'estiu, atés el notable augment de població, que arriba aproximadament als 800 habitants. Així mateix, en l'article 61 del PORN s'establix que certs municipis, entre els quals es troba Fuentes de Ayódar, que no està inclòs en el Pla director de Sanejament, han de resoldre el problema de la depuració d'aigües residuals a mitjà termini, i es fixa com a objectiu l'any 2000. El pla general reconeix la necessitat de construir una depuradora nova i proposa una reserva de sòl a la zona on es troba la bassa de decantació. Esta reserva s'ha representat gràficament en el plànol d'ordenació «2. Xarxa primària infraestructures», amb un alt grau d'indefinició.  
  
- La zona prevista per a ubicar una àrea d'esplai i acampada a l'oest del nucli urbà presenta un risc de lliscament de grau mitjà. El pla general no establix cap limitació ni justificació a l'emplaçament previst d'esta àrea.  
- Respecte al patrimoni arqueològic, l'estudi d'impacte incorpora una llista dels jaciments inventariats al terme municipal. En els sòls urbans denominats «Nucli històric tradicional» (SU1) i «Eixample» (SU2) es desconeix quines mesures de protecció es preveuen. A la zona oest del nucli, denominada «Las Eras», hi ha una àrea amb uns quants corrals i eres, que convé que s'estudien a fi de valorar-ne la preservació o no. Per això, resulta preceptiva l'obtenció d'un informe vinculant emés per la Direcció General de Promoció Cultural i Patrimoni Artístic sobre l'inventari arqueològic assenyalat i el seu tractament.»  
  
Resultant que, amb data 4 de juliol de 2008, es va remetre un informe al Servici Territorial d'Ordenació Territorial de Castelló d'esta conselleria en què s'indicava que s'havia sol·licitat un informe a l'Àrea d'Espais Naturals d'esta conselleria per a poder emetre una resolució complementària d'acord amb el condicionant núm. 2 de la DIA de 2 de setembre de 2002. Igualment, s'informava que, en compliment de l'article 35 del Decret 162/1990, la vigilància i el compliment per part del titular del projecte de les condicions imposades en la DIA correspon a l'òrgan amb competència substantiva i a les corporacions locals en l'exercici de les seues atribucions legals.  
Resultant que, amb data 15 de juliol de 2008, l'Àrea d'Espais Naturals d'esta conselleria va remetre un informe del Servici de Parcs Naturals que, en síntesi, indicava el següent:  
- Cal canviar la qualificació en el PGOU de les zones qualificades com a SNUC-AG i que en el PORN apareixen com a AF, com també les zones que en el PRUG estan classificades com a àrees de protecció ecològica (PE1) han de ser qualificades totes com a sòl no urbanitzable de protecció especial.  
L'abocador ha de ser segellat i clausurat, cal restaurar la zona i realitzar una nova reserva de sòl al terme municipal per a ús com a abocador d'inerts i ecoparc.  
- S'ha de resoldre el problema de la depuració d'aigües residuals i garantir la construcció d'una nova depuradora. Amb esta finalitat, es concretarà la superfície de sòl que es reserva per a la construcció.  
Resultant que, amb data d'entrada en esta conselleria de 9 de juliol i 21 de juliol de 2008, respectivament, l'Ajuntament de Fuentes de Ayódar va remetre els plànols modificats de la documentació inicial.  
  
Resultant que, amb data 7 d'agost de 2008, es va sol·licitar a l'Ajuntament de Fuentes de Ayódar, per a emetre una resolució complementària relativa al condicionant núm. 2 de la DIA esmentada adés, l'ampliació de la documentació que, en síntesi, seria la següent: s'indicava que els canvis que s'efectuaren en el pla de classificació i qualificació han de cenyir-se a les indicacions dels condicionants de la DIA referida i ajustar-se, igualment, a l'informe de l'Àrea d'Espais Naturals d'esta conselleria. En síntesi, s'indicava el següent:   
- Cal justificar una zona d'abocador d'inerts i/o ecoparc, perquè la indicada correspon a l'abocador il·legal existent.  
- Respecte a la zona de reserva de sòl de la depuradora, calia justificar-ne la ubicació i obtindre l'informe favorable de la Confederació Hidrogràfica del Xúquer, a més de valorar un altre possible emplaçament.  
- Informe favorable de l'organisme de carreteres responsable de la CV-205 favorable a la grafia, a més d'ajustar la grafia de la CV-205 a la DIA.  
- Informe favorable de la Conselleria de Cultura respecte a la documentació ara presentada.  
- Informe de la Confederació Hidrogràfica del Xúquer en que quede clar que s'han grafiat tots els llits de domini públic hidràulic.  
Resultant que, amb la mateixa data, es va tornar al Servici Territorial d'Ordenació Territorial de Castelló d'esta conselleria la documentació que van remetre inicialment juntament amb plànols posteriorment remesos per l'Ajuntament a l'efecte que efectuaren la vigilància del compliment, com a òrgan substantiu, de la DIA esmentada. Igualment, es comunicava i es remetia fotocòpia de l'escrit dirigit a l'Ajuntament, abans mencionat, juntament amb fotocòpia de l'informe del Servici de Parcs Naturals.  
Resultant que es va sol·licitar informe a la Unitat de Vies Pecuàries de la Direcció Territorial de Castelló d'esta conselleria sobre la documentació ara presentada amb plànols amb data maig de 2008, ja que en l'expedient remés per l'Ajuntament constava un informe favorable respecte a plànols de març de 2008.  
Resultant que, amb data 12 de setembre de 2008, l'Ajuntament va remetre la documentació sol·licitada, en la qual s'indica, en síntesi, el següent:   
a) En l'escrit s'indica que el contingut del nou pla establia un marc que anava molt més enllà del que se sol·licitava en la DIA i plantejava un model completament distint, caracteritzat pel seu caràcter sostenible i exemplar.  
b) En el plànol de classificació i qualificació, l'Ajuntament indica que s'ha ajustat la classificació i la qualificació del sòl no urbanitzable protegit forestal als criteris més restrictius del PORN i PRUG, amb la indicació que, això no obstant, això suposaria la liquidació definitiva de l'activitat agrícola.  
c) Respecte al sòl no urbanitzable destinat a explotacions mineres, s'hi destina un 0% i obeïx al protocol de treball.  
d) En relació amb l'abocador de residus inerts, indiquen que s'ha eliminat dels plans d'ordenació qualsevol referència i que actualment està clausurat. S'indica que tots els abocaments d'inerts del municipi es traslladaran a l'abocador d'Ayódar i al que es disposa a preparar pròximament la Diputació de Castelló a Montán. Hi ha en l'actualitat dins del sòl urbà i en un lloc fàcilment accessible un espai destinat a la recollida selectiva de residus i ecoparc, on es depositen objectes que posteriorment són gestionats per l'empresa adjudicatària.  
  
e) En relació amb la ubicació de l'EDAR, és conseqüència de la informació proporcionada pels tècnics de la Diputació de Castelló basant-se en el projecte d'execució que té aprovat la Diputació, segons indica l'Ajuntament.  
f) Respecte a carreteres, s'indica que en l'expedient del PGOU consta un informe favorable que feia referència al tram sud-est de la travessia de la CV-205, que està cedida a l'Ajuntament.  
g) Respecte als béns protegits, va rebre informe favorable dels Servicis Territorials de Cultura a Castelló i es troba en la Direcció General de València pendent de ratificació.  
h) En relació amb la protecció de llits, s'han assenyalat tots els caixers que hi ha al municipi. S'han dirigit a la Confederació Hidrogràfica del Xúquer perquè n'emeta un informe.  
i) Respecte a les vies pecuàries, indiquen que en l'expedient del PGOU consta un informe favorable de l'òrgan competent en vies pecuàries.  
j) S'afirma, finalment, que la documentació remesa a l'Àrea d'Avaluació Ambiental és la mateixa que va rebre informe favorable dels diferents òrgans de l'Administració.  
Resultant que, amb data 12 de setembre de 2008, s'ha remés un nou informe amb referència a la nova documentació presentada per l'Ajuntament del Servici de Parcs Naturals en què, en síntesi, es conclou que:   
  
La nova zonificació del SNUC-AG presentada per l'Ajuntament amb data 12 de setembre de 2008 és compatible amb el PORN i el PRUG del Parc Natural de la Serra d'Espadà. No obstant això, la zona de sureda existent en una requerix conservació i regeneració sobre la base del que establixen els articles 77 i 78 del PRUG.  
S'indica igualment que el fet que determinades zones queden enclavades dins de les zones de protecció forestal i protecció ecològica no implica la prohibició del cultiu ja establit dins del Parc, tal com es manifesta en l'article 78 del PRUG, en què es considera un ús permés el destinat a l'exercici de l'activitat forestal, agrícola, ramadera i cinegètica.   
  
Atés que en el plànol OE-1B, de setembre de 2008, apareix grafiat per error l'abocador d'inerts. (En visita cursada a la zona s'ha observat que l'abocador d'inerts continua utilitzant-se, ja que la tanca col·locada ha caigut.)  
Atés que en el plànol apareix una zona com a espai selectiu d'arreplega de residus en sòl urbà que pot complir el que establix la DIA i que els residus inerts es portaran a l'abocador d'Ayódar existent.  
  
Atés que s'ha grafiat reserva de sòl per a la nova depuradora amb una superfície de 402 m² i que, tal com ha informat l'Ajuntament, està d'acord amb el projecte aprovat per la Diputació de Castelló.  
  
Atés que esta reserva de sòl s'ha situat en una terrassa del caixer del riu, en zona de domini públic, i tenint en compte que en la DIA esmentada es lligava el desenrotllament del sector de sòl urbanitzable 3 a la implantació de la nova depuradora i este sòl ara ha desaparegut en veure's afectat per sòl no urbanitzable de protecció de via pecuària, no consta fins a la data l'informe de la Confederació Hidrogràfica del Xúquer.   
Atés que s'han grafiat els cursos hidràulics com a sòl no urbanitzable de protecció del domini hidràulic i que no es disposa de l'informe de la Confederació Hidrogràfica del Xúquer.  
Atés que s'ha grafiat el sòl no urbanitzable de protecció d'infraestructures públiques i que no es disposa de l'informe de l'òrgan competent en matèria de carreteres.   
Atés que s'han grafiat les vies pecuàries amb la seua amplària en els plànols esmentas i que es disposa d'informe favorable de la Unitat de Vies Pecuàries de la Direcció Territorial de Castelló a plànols de març i de maig de 2008 però que, això no obstant, l'última documentació presentada per l'Ajuntament és de setembre de 2008.  
Atés que s'han grafiat els elements patrimonials culturals en els plànols esmentats, incloent-hi nous elements que no es van preveure en el plànol de la documentació que va obtindre la DIA, sense que s'haja aportat informe favorable de la Conselleria de Cultura en relació amb este nou plànol.   
Atés que en la llegenda dels plànols esmentats apareix sòl no urbanitzable comú autoritzat amb explotacions mineres i sòl no urbanitzable comú possiblement productiu, industrial, terciari, que no existixen en el plànol.  
Atés que en el plànol, sobre les clapes del sòl no urbanitzable comú agrícola, no s'han grafiat les sigles SNUC-AG i el color no coincidix amb la llegenda.  
Atés que en el plànol de classificació del sòl i estructura del territori apareix un sòl urbà nou, al sud del nucli urbà, juntament amb la CV-205 (Z-3, zones verdes, etc.), es grafia un sòl no urbanitzable comú agrícola en zones en què el projecte amb DIA classificava com a sòl no urbanitzable de protecció forestal amb una normativa (usos) diferent de la del sòl no urbanitzable comú que es va avaluar i en una zona en què els usos que es van proposar i acceptar (sòl no urbanitzable de protecció forestal) són diferents dels proposats ara.  
  
Atés que la documentació remesa pel Servici Territorial d'Ordenació Territorial de Castelló d'esta conselleria (nou PGOU, estudi d'impacte ambiental i expedient administratiu), i tenint en compte els últims plànols d'ordenació remesos per l'Ajuntament (plànols de classificació del sòl i estructura del territori amb data setembre de 2008, OE-1A i OE-1B), introduïx modificacions a la documentació que es va sotmetre a avaluació d'impacte ambiental i amb DIA emesa el 2 de setembre de 2002, d'acord amb l'article 21.4 del Decret 32/2006, de 10 de març, del Consell de la Generalitat, pel qual es modifica el Decret 162/1990, de 15 d'octubre, del Consell de la Generalitat, pel qual es va aprovar el Reglament d'Impacte Ambiental Autonòmic, «qualsevol modificació que supose un canvi substancial o significatiu del projecte original es presentarà, si és el cas, davant de l'òrgan ambiental per l'òrgan amb competència substantiva en la matèria, i en l'expedient haurà de constar obligatòriament l'acreditació de la realització de la fase d'informació pública del projecte modificat, com també còpia de la contestació a les al·legacions».  
  
Atés que en l'expedient de tramitació del nou PGOU i estudi d'impacte ambiental no consta la realització de la fase d'informació pública.   
Per tot això, i fent ús de les facultats que legalment tinc atribuïdes, resolc:  
  
Primer  
En relació amb la nova documentació (nou projecte de PGOU de Fuentes de Ayódar i estudi d'impacte ambiental) presentada per l'Ajuntament de Fuentes de Ayódar a través del Servici Territorial de Castelló d'Ordenació Territorial i les modificacions presentades per l'Ajuntament el 12 de setembre de 2008 i reflectides en esta resolució, s'establix que prèviament a l'aprovació definitiva del PGOU el document ha de complir el següent:  
1. La delimitació del sòl no urbanitzable comú agrícola és compatible amb el PORN i el PRUG d'acord amb l'informe del Servici de Parcs Naturals. No obstant això, segons este informe la sureda, situada al nord de la zona de SNUC-AG més allunyada del nucli urbà, ha de ser conservada i regenerada sobre la base del que establixen els articles 77 i 78 del PRUG, i s'ha de grafiar com a SNUP-F.  
Cal recordar que, d'acord amb l'article 78 del PRUG, a les zones de protecció forestal i protecció ecològica es considera un ús permés el destinat a l'exercici de l'activitat forestal, agrícola, ramadera i cinegètica.  
En els plànols, sobre les clapes del sòl no urbanitzable comú agrícola cal grafiar les sigles SNUC-AG i el color de la llegenda s'ha d'ajustar al de la part gràfica.  
S'avaluarà ambientalment i de manera individualitzada la compatibilitat amb el PORN i el PRUG de les actuacions relatives a energies renovables que es proposen sobre el sòl no urbanitzable comú.  
2. S'ha de suprimir la grafia de l'abocador d'inerts, V.I., que apareix en el plànol OE-1B. Igualment, s'ha de clausurar, segellar i restaurar amb l'autorització de l'Àrea de Residus.  
3. L'òrgan substantiu verificarà que:  
a) La reserva de sòl proposada per a la nova depuradora obté informe favorable de la Confederació Hidrogràfica del Xúquer.  
b) La grafia del sòl no urbanitzable de protecció del domini hidràulic obté informe favorable de la Confederació Hidrogràfica del Xúquer.  
  
c) La grafia de sòl no urbanitzable de protecció d'infraestructures disposa d'informe favorable de l'organisme encarregat de la gestió de la carretera CV-205.  
d) La grafia dels elements patrimonials culturals en els plànols obté informe favorable de la Conselleria de Cultura.  
e) En relació amb el sòl no urbanitzable de protecció de vies pecuàries, s'ha d'obtindre o justificar que es disposa de l'informe favorable de la Unitat de Vies Pecuàries de la Direcció Territorial de Castelló, respecte als últims plànols de setembre de 2008.  
4. L'òrgan substantiu decidirà si és necessari eliminar de les normes urbanístiques i de la llegenda dels plànols les referències al sòl no urbanitzable comú autoritzat amb explotacions mineres i al sòl no urbanitzable comú possiblement productiu, industrial i terciari, atés que no es preveu sòl al municipi amb esta classificació.  
5. El nou document de PGOU (incloent-hi plànols) i estudi d'impacte ambiental s'ha de sotmetre a avaluació ambiental amb informació pública, i cal obtindre una nova resolució complementària a fi de donar cobertura a les modificacions introduïdes tal com s'establix en l'article 21.5 del Decret 32/2006.  
  
Segon  
Notificar als interessats que contra esta resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans que consideren pertinents en defensa del seu dret.  
  
Tercer  
Publicar esta resolució en el Diari Oficial de la Comunitat Valenciana de la forma reglamentària, d'acord amb les disposicions de l'article 31.5 del Decret 162/1990, de 15 d'octubre, del Consell de la Generalitat Valenciana, pel qual s'aprova el reglament d'execució de la Llei 2/1989, de 3 de març, d'Impacte Ambiental.  
  
València, 15 de setembre de 2008. La directora general de Gestió del Medi Natural: M. Ángeles Centeno Centeno.  
  
Resolució  
Expedient: 223/0711-EFX.  
Títol: Projecte de la línia E-S a 132 kV en la nova ST Valldigna.  
Repotenciació a 220 kV de la línia elèctrica actual a 132 kV, circuit simple, dúplex, ST Alzira - ST Gandia.  
Promotor: Iberdrola Distribución Eléctrica SAU.  
Titular de la Consulta: Rosario García Lluna, en representació d'Iberdrola Distribución Eléctrica SAU.  
Localització: termes municipals de Tavernes de la Valldigna, Benifairó de la Valldigna i Alzira (València).  
Amb data 9 de juny de 2008, Iberdrola Distribución Eléctrica SAU va formular una consulta en relació amb la modificació de la línia a 132 kV, circuit simple, dúplex, denominada ST Alzira - ST Gandia. La modificació consistix en:  
1. Repotenciació de la línia a 220 kV per mitjà del reforç dels suports i la substitució dels caps dels suports, entre la ST Alzira i l'entroncament amb la línia Vilanova-Gandia.  
2. Construcció d'un nou suport dins dels terrenys de l'ST Valldigna (DIA favorable per mitjà d'una resolució amb data 20/02/2008) a l'efecte de realitzar l'entrada-eixida de la línia en esta subestació.  
  
L'actuació es justifica en la necessitat de cobrir la demanda elèctrica en la zona, a causa del fort desenrotllament urbanístic i empresarial. A l'efecte de no implantar una nova instal·lació, s'ha proposat repotenciar la línia existent.  
D'acord amb l'article 16 de l'RDL 1/2008, d'11de gener, el promotor del projecte sol·licita la determinació de sotmetiment o no a avaluació d'impacte ambiental. A este efecte, ha presentat un document explicatiu de cada actuació.  
Vist l'àmbit de l'actuació, es va sol·licitar un informe (d'acord amb l'article 17 de l'RDL 1/2008, d'11 de gener) sobre si el projecte pot causar impactes ambientals significatius, tenint en compte les mesures preventives i correctores que el promotor ha previst, als òrgans següents: Servici de Gestió Forestal, Àrea d'Espais Naturals i Servici Territorial de Medi Ambient (data d'eixida de 30 de juny de 2008). Fins al moment, s'ha rebut resposta de l'Àrea d'Espais Naturals.  
  
Consideracions ambientals  
El projecte considerat és una modificació d'una línia existent (20 km), a l'efecte d'augmentar la seua capacitat de transport d'energia i la seua connexió amb la subestació ST Valldigna. La modificació prevista no altera el traçat original de la línia. En relació amb la repotenciació de la línia, s'indiquen, entre altres aspectes:  
- L'actuació consistix en el reforç i reompliment d'alguns suports, així com la substitució dels caps per altres amb travessers aïllants giratoris, de menys envergadura que les actuals.  
- S'aprofiten al màxim els vials existents evitant-los danys.  
  
- S'evitaran, en la mesura que es puga, les pràctiques que puguen suposar risc d'abocaments i es realitzaran, si és el cas, en zones específiques on no hi haja risc de contaminació del sòl ni de les aigües.  
- Es posarà una atenció especial en el punt on la línia passa pel LIC Serra de Corbera.  
- Es restituiran totes les zones afectades per les obres a l'estat anterior.  
- Es realitzarà un seguiment de les activitats d'obra.  
Respecte a la connexió d'entrada-eixida des de la línia en l'ST Valldigna, es preveu:  
- La connexió es realitzarà en circuit doble (entrada-eixida), dúplex, a 132 kV, des de la línia ST Alzira - ST Gandia. Estarà preparada per a funcionar en 220 kV.  
- El suport necessari per a realitzar la connexió s'ubicarà a l'interior de la parcel·la corresponent a l'ST Valldigna, la qual va ser sotmesa a avaluació d'impacte ambiental i disposa de DIA favorable per a la parcel·la triada (Resolució de 20.02.2008).  
- La longitud de la línia és de 50 m i discorre per l'interior dels terrenys de l'ST.  
- Es proposen mesures protectores i correctores i seguiment anàlegs als previstos per a la repotenciació de la línia.  
Els projectes de noves línies elèctriques, en l'àmbit de la Comunitat Valenciana, per a la tensió de 220 kV i 132 kV, requerixen l'obtenció prèvia a l'autorització de declaració d'impacte ambiental (Decret 162/1990, de 15 d'octubre, modificat pel Decret 32/2006, de 10 de març). El projecte sobre el qual es consulta (considerant conjuntament la repotenciació i l'entrada-eixida) es referix a la modificació d'una línia existent i, per tant, d'acord amb el Reial Decret Legislatiu 1/2008, d'11 de gener, s'ha de sotmetre a decisió cas per cas de l'òrgan ambiental, sempre que puga tindre efectes significatius sobre el medi ambient, és a dir, que supose un increment significatiu de les emissions a l'atmosfera, els abocaments, de la generació de residus o en la utilització de recursos naturals, o afecte àrees de protecció especial (annex II, epígraf 9k). Atés que la repotenciació de la línia elèctrica ST Alzira - ST Gandia podria afectar un espai de la Xarxa Natura 2000 (LIC Serra de Corbera), s'ha de sotmetre a decisió de l'òrgan ambiental.  
  
En l'entorn de l'actuació hi ha diversos LIC i ZEPA (serra de Corbera, serres de Montdúver i la Marxuquera, marjal de la Safor, curs mitjà i baix del Xúquer, etc), la majoria a diversos quilòmetres de distància. El factor ambiental més rellevant, és l'encreuament amb el LIC Serra de Corbera per part de la línia ST Alzira - ST Gandia. No obstant això, atés que els suports ja existixen, no es preveu cap afecció. En este sentit, l'informe de l'Àrea d'Espais Naturals considera que l'afecció de les obres és mínima i no es preveuen afeccions negatives sobre este espai natural protegit ni els hàbitats que s'hi inclouen, encara que s'indica que s'ha de prestar una atenció especial als riscos de la línia repotenciada sobre l'avifauna i garantir la mínima afecció amb l'adopció de mesures correctores.  
Atenent tot això, es considera que:  
- Vista la descripció de l'actuació, es considera que les afeccions ambientals de la futura línia a 220 kV seran anàlogues a les de l'actual.  
- En relació amb l'entrada-eixida en l'ST, l'actuació només afecta terrenys inclosos en la seua parcel·la i, per tant, les afeccions ja van ser avaluades a través de l'avaluació d'impacte ambiental d'esta.   
- Per l'escassa envergadura de les actuacions, es considera que no tenen associades una generació de residus o emissions ni utilització de recursos naturals (aigua, sòl, etc.) significatius. Els impactes potencials, en tot cas, són d'escassa magnitud i extensió i reversibles.  
  
- Les mesures correctores i protectores proposades eliminaran el risc d'accidents que puguen afectar el medi.  
- La repotenciació d'una línia per a augmentar la capacitat de transport evita l'ocupació del territori amb noves infraestructures.  
  
- No es preveuen afeccions negatives sobre el LIC Serra de Corbera ni els hàbitats que s'hi inclouen.  
L'article 16 del Decret 131/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Medi Ambient, Aigua, Urbanisme i Habitatge, modificat pel Decret 217/2007, de 26 d'octubre, atribuïx a la Direcció General de Gestió del Medi Natural la competència sobre l'avaluació d'impacte ambiental.  
  
Per tot això, es dicta la resolució següent:  
  
Primer  
Per tot el que s'ha exposat, i aplicats els criteris de selecció establits en la legislació en matèria d'avaluació d'impacte ambiental, es considera que els projectes «Projecte de la línia E-S a 132 kV en la nova ST Valldigna» i «Repotenciació a 220 kV de l'actual línia elèctrica a 132 kV, circuit simple, dúplex, ST Alzira - ST Gandia» no tenen efectes significatius sobre el medi i no requerixen l'avaluació d'impacte ambiental prèvia, sense perjuí de les autoritzacions que siga procedent obtindre d'altres organismes, de conformitat amb la normativa sectorial que hi siga aplicable.  
  
Segon  
D'acord amb la documentació presentada, les mesures protectores i correctores proposades encaminades a previndre i compensar l'efecte negatiu que l'actuació puga causar en el medi ambient i els seus elements s'han d'aplicar amb rigor en totes les fases del projecte. En especial, cal adoptar les mesures protectores necessàries per a garantir la mínima afecció a les aus. Així mateix, cal seguir el programa de vigilància ambiental del projecte per a garantir el compliment de les mesures esmentades.  
  
Tercer  
Notificar a les parts interessades que contra esta resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans que consideren pertinents en defensa del seu dret i dels seus interessos.  
Quart  
Publicar en el Diari Oficial de la Comunitat Valenciana esta resolució, d'acord amb les disposicions de l'article 3.2 de l'RDL 1/2008, d'11 de gener.  
  
València, 18 de setembre de 2008. La directora general de Gestió del Medi Natural: M. Ángeles Centeno Centeno.  
  
Resolució complementària  
Expedient: 214/06-AIA.  
Títol: Projecte de la línia elèctrica a 132 kV, circuit simple, entre l'ST Rocamora i la ST Carrús.  
Promotor: Iberdrola Distribución Eléctrica SAU.   
Autoritat substantiva: Conselleria d'Infraestructures i Transport.  
Localització: la línia discorre pels termes municipals de Crevillent, San Isidro, Albatera, Orihuela, Granja de Rocamora i Callosa de Segura (província d'Alacant).  
Consulta: document ambiental sobre modificació de traçat de la línia elèctrica esmentada per a la seua compactació amb la LAT Rocamora - Elx Sud.  
Amb data 16 de setembre de 2008, Iberdrola Distribución Eléctrica SAU va formular una consulta en relació amb la modificació del traçat de la línia elèctrica a 132 kV, circuit simple, des de l'ST Rocamora fins a l'ST Carrús.   
La línia elèctrica a 132 kV, circuit simple, des de l'ST Rocamora a l'ST Carrús, va ser avaluada ambientalment en el si de l'expedient 214/06-AIA, i es va emetre una resolució per la qual s'atorgava la declaració d'impacte ambiental (DIA) de 15 de novembre de 2006 (publicada en el DOCV de 16.07.08), considerant acceptable el projecte sempre que s'ajustara a una sèrie de condicionants ambientals.  
La consulta realitzada es referix a la previsió de modificar el projecte inicialment avaluat, a fi de compactar la nova línia amb les infraestructures elèctriques preexistents en la zona, de manera que el tram central de la línia compartisca suports amb una altra de les línies de circuit simple que discorre per la zona. En este sentit, es consulta sobre la necessitat o no de sotmetre la modificació a avaluació d'impacte ambiental, d'acord amb l'article 16 de l'RDL 1/2008, d'11 de gener, i amb l'obligació de comunicar qualsevol modificació recollida en la DIA del projecte inicial.  
Descripció del projecte  
El projecte original, que es va sotmetre a avaluació d'impacte ambiental, plantejava la necessitat d'estendre una nova línia elèctrica entre l'ST Carrús i la nova ST Rocamora a fi de reforçar l'alimentació d'esta última en 132 kV. La línia projectada partia des d'un suport de la línia Rocamora - Elx Sud (fins a este punt ja hi ha un segon circuit estés, el qual es connectaria elèctricament amb l'ST Carrús) fins a l'ST Rocamora.  
A l'efecte de l'avaluació d'impacte ambiental del projecte, i en aplicació de la normativa aplicable per a la seua tramitació, l'òrgan substantiu va remetre una còpia de les al·legacions presentades en la fase d'informació pública, les quals incidien en l'existència de diverses infraestructures anàlogues a la prevista i, per tant, rebutjant la instal·lació de la línia prevista. En este sentit, es va sol·licitar al promotor que ampliara la informació remesa a l'efecte de reflectir estes infraestructures existents i es va sol·licitar informació sobre la possibilitat de substituir la línia projectada per una de doble circuit i posteriorment desmantellar-ne l'existent, a fi de reduir i concentrar l'impacte d'este tipus d'infraestructures en la zona i reduir, així mateix, el rebuig social mostrat.  
En resposta a esta sol·licitud, el promotor va remetre un plànol en què es reflectien les línies existents en l'àrea d'estudi. Així mateix, es destacava que la línia era imprescindible per a poder connectar la nova subestació elèctrica prevista a Crevillent a la xarxa, ja que estava pròxima a la saturació. Respecte a la possibilitat de compactar la línia prevista amb alguna de les existents, i basant-se en una anàlisi de fallades del sistema resultant, es concloïa que la solució proposada en el projecte era la més adequada.  
Atés els factors ambientals afectats pel projecte i els condicionants tècnics indicats pel promotor, es va considerar acceptable el projecte, condicionat a l'adopció de determinades mesures preventives i correctores addicionals, entre les quals es va establir que «com a mesura preventiva, vista l'alta concentració de línies de 132 kV en la zona, no s'autoritzaran noves línies d'estes característiques en circuit simple paral·leles a l'avaluada o amb inici i fi coincidents amb els d'esta (condicionant 1r)», així com l'obligació de comunicar qualsevol canvi en el projecte (condicionant 6é).  
  
El condicionant primer de la declaració, unit a la sol·licitud de l'Ajuntament d'Albatera de condicionar la instal·lació existent a 132 kV perquè incloguera el nou circuit projectat, ha fet que es modifique el projecte original de la manera següent:  
- La línia projectada es manté en el seu traçat i característiques des del suport 1r (eixida de l'ST Rocamora) fins al suport 30, després del qual es produïa l'encreuament amb la línia existent a 132 kV Rocamora - Elx Sud.  
- Des del suport 30 de la línia projectada, la línia passarà a ser de circuit doble, en 132 kV, en paral·lel a la línia actualment existent Rocamora - Elx Sud. Esta disposició serà l'adoptada fins al suport de connexió de la nova línia amb el traçat actual de la línia existent Rocamora - Elx Sud (suport T-30 d'esta), des d'on discorrerà aprofitant el segon circuit ja estés (fins al suport T-33 de la línia existent Rocamora - Elx Sud).  
- Una vegada construïda la línia i connectada al sistema elèctric, es desmuntarà la línia de 132 kV existent.  
Consideracions ambientals  
La modificació proposada es referix a una línia l'autorització de la qual està en tràmit, la qual es va sotmetre a avaluació d'impacte ambiental (expedient 214/4278-PDE). L'àmbit d'estudi analitzat en el seu estudi d'impacte ambiental comprenia una àrea extensa que incloïa una àmplia zona entre la comarca del Baix Segura i el Baix Vinalopó i en el qual s'avaluaven les característiques ambientals de l'àrea d'estudi: sòl, aigua, clima, flora i vegetació, fauna, medi socioeconòmic i paisatge.  
   
En la zona afectada per la línia en projecte i el seu entorn immediat no hi ha espais naturals protegits que es puguen veure afectats per esta. Tampoc s'afecta hàbitats cartografiats ni reserva de fauna. Els usos en la zona d'estudi són els propis del medi urbà i periurbà, amb existència d'infraestructures viàries, cultius intensius sobre terreny pla i, ja en la perifèria, espais muntanyosos. El traçat afecta principalment terrenys agrícoles.  
La modificació proposada diferix en el projecte original 8,9 km dels 13,9 km totals de la línia (6,9 km al terme municipal d'Albatera). Com a resultat d'esta modificació, s'utilitza el traçat d'una línia existent per al muntatge d'una nova línia de doble capacitat, però amb uns impactes ambientals semblants als actuals. La bona accessibilitat als suports permet evitar l'obertura de nous accessos i, per tant, es preveu que les afeccions potencials en la fase de construcció seran anàlogues a les de la línia original i menors que les produïdes per una nova infraestructura. Les servituds associades al tram de circuit doble (tant de vol com d'ocupació) seran menors que les associades a dos línies de circuit simple. Esta modificació disminuïx així mateix el rebuig social generat pel projecte original.  
  
Com a impacte addicional als ja previstos, cal considerar l'associat amb el desmantellament de la línia existent. No obstant això, la correcta gestió dels residus generats en reduïx l'efecte.  
Com a complement a les mesures protectores i correctores proposades en el projecte ja avaluat (214/5911-SWC), es proposen mesures complementàries ajustades a les noves característiques del tram modificat. Addicionalment, es realitzarà un control permanent de les obres i, una vegada finalitzades, una revisió completa, amb control de la neteja correcta de les restes d'obra i reflectint-ne el seguiment en un informe final.  
Es considera que les administracions públiques que puguen ser afectades per la modificació proposada han intervingut en el procés, ja que esta modificació és el resultat de les al·legacions i propostes realitzades per estes.  
D'acordamb tot el que s'ha exposat, no es considera necessari tornar a sotmetre el projecte a avaluació d'impacte ambiental, ja que les característiques ambientals de la modificació són anàlogues a les ja avaluades i suposaria una reiteració del procediment.   
Consideracions jurídiques  
L'article 16 del Decret 131/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Medi Ambient, Aigua, Urbanisme i Habitatge, modificat pel Decret 217/2007, de 26 d'octubre, atribuïx a la Direcció General de Gestió del Medi Natural la competència sobre l'avaluació d'impacte ambiental.  
  
A la vista de tot això, i fent ús de les facultats que tinc legalment atribuïdes, formule la resolució complementària següent a la declaració d'impacte ambiental:  
  
Primer  
Estimar acceptable, a l'únic efecte ambiental i sense perjuí de l'obtenció prèvia de les autoritzacions sectorials que hi siguen aplicables, la modificació del projecte d'instal·lació de línia elèctrica aèria d'alta tensió de 132 kV, des de l'ST Rocamora fins a l'ST Carrús, consistent en la modificació del traçat a l'efecte de compactar-lo amb el de la línia Rocamora - Elx Sud en una longitud de 8,9 km, promoguda per Iberdrola Distribución Eléctrica SAU, sempre que es desplegue amb les previsions del projecte, de l'estudi d'impacte ambiental i del document ambiental en què s'arreplega esta modificació.  
  
  
Segon  
El projecte s'ha d'ajustar a les previsions ambientals que conté la Resolució de 15.11.2006, per la qual s'atorgava declaració d'impacte ambiental considerant el projecte acceptable (expedient 214/7843-CEA), així com els condicionants recollits en esta.  
  
  
Tercer  
Notificar a les parts interessades que contra esta resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans que consideren pertinents en defensa del seu dret i dels seus interessos.  
  
Quart  
4. Publicar en el Diari Oficial de la Comunitat Valenciana esta resolució, d'acord amb les disposicions de l'article 3.2 de l'RDL 1/2008, d'11 de gener.  
  
València, 29 de setembre de 2008. La directora general de Gestió del Medi Natural: M. Ángeles Centeno Centeno.  
  
Resolució  
Expedient: 082/6147-GWE.  
Títol: Instal·lació de cogeneració.  
Promotor: Endeka Ceramics, SA.  
Autoritat substantiva: Servici Territorial d'Energia de València de la Conselleria d'Infraestructures i Transport.  
Localització: ctra. València-Ademús, km 13, al terme municipal de San Antonio de Benagéber (València).  
1. Objecte  
José Montoliu Selma, amb DNI 42 956 449-M, en representació de la mercantil Endeka Ceramics, SA (abans denominada Almiberia, SA) sol·licita l'exempció de l'obligació de realitzar el mesurament semestral de les emissions de gasos contaminants a l'atmosfera dels dos motors de cogeneració de què disposa en les seues instal·lacions, en compliment del condicionant núm. 6 imposat per la declaració d'impacte ambiental d'11 de desembre de 1995 (exp.307/95-AIA).  
2. Consideracions ambientals  
D'acord amb la documentació presentada pel titular, el projecte sobre el qual es va emetre la declaració d'impacte ambiental, d'11 de desembre de 1995, preveia la instal·lació de dos motors de gasoil amb una potència de 965 KW i consum de 200 litres/hora, cada un, amb un temps de funcionament aproximat de 8.000 hores/any.  
  
En el punt 6é de la declaració d'impacte ambiental, d'11 de desembre de 1995, es va establir que:   
«Es realitzarà un control semestral dels nivells i de la composició de gasos emesos a l'atmosfera per una empresa col·laboradora de l'Administració. Este control complirà els requisits exigits en el Decret 833/1975, de 6 de febrer, pel qual es desplega la Llei 38/1972, de 22 de desembre, de Protecció de l'Ambient Atmosfèric, i els seus resultats es remetran a esta direcció general.»  
El titular al·lega en el seu escrit que, en els últims anys i a causa de l'encariment experimentat pels preus del gasoil, la instal·lació ha estat fora de funcionament i els motors s'han reservat, exclusivament, com a grups d'emergència per als casos de tall del subministrament elèctric exterior, i s'han posat en marxa al voltant de mitja hora cada un, alternativament, una vegada per setmana, per a assegurar-ne la plena disponibilitat en tals casos.  
D'acord amb les dades exposades pel titular de la instal·lació en la documentació remesa, el percentatge actual d'utilització dels motors és inferior al 5% de les hores totals de funcionament de l'activitat i no arriben en cap cas a les 12 vegades anuals de funcionament amb una duració superior a una hora, tal com estipula el Decret 833/1975, de 6 de febrer, en l'article 42.  
3. Tràmit administratiu  
El 10 d'octubre de 2007, José Montoliu Selma va presentar en el registre de la Conselleria de Medi Ambient, Aigua, Urbanisme i Habitatge un escrit dirigit a la Direcció General de Qualitat Ambiental a fi de sol·licitar l'exempció del compliment del condicionant núm. 6 imposat per la declaració d'impacte ambiental, d'11 de desembre de 1995. Per mitjà d'una nota de règim intern, de 20 de febrer de 2008, l'Àrea de Qualitat Ambiental traslladà al Servici d'Avaluació d'Impacte Ambiental la sol·licitud presentada pel titular, per entendre que és matèria de la seua competència.  
El 9 de maig de 2008, el Servici d'Avaluació d'Impacte Ambiental va realitzar una consulta a l'Àrea de Qualitat Ambiental sobre la necessitat d'adaptar la instal·lació a la nova Llei 2/2006, de 5 de maig, de Prevenció de la Contaminació i Qualitat Ambiental. El 7 de juliol de 2008, l'Àrea de Qualitat Ambiental informa que la instal·lació no està sotmesa al règim d'autorització ambiental integrada.  
4. Consideracions jurídiques  
L'article 5 de la Llei 2/1989, de 3 de març, d'Impacte Ambiental, atribuïx a l'òrgan mediambiental la competència en la formulació de la declaració d'impacte ambiental dels projectes sotmesos a esta.  
  
L'article 16, apartat 2, lletra m, del Decret 217/2007, de 26 d'octubre, pel qual es modifica el Decret 131/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Medi Ambient, Aigua, Urbanisme i Habitatge, atribuïx a la Direcció General de Gestió del Medi Natural la competència sobre l'avaluació d'impacte ambiental, de projectes públics i privats, així com dels plans i programes que no requerisquen avaluació ambiental estratègica, d'acord amb la normativa aplicable, que es desenrotllen al territori de la Comunitat Valenciana.  
Per tot això, i fent ús de les facultats que tinc legalment atribuïdes, formule la resolució següent:  
  
Primer  
Afegir un segon apartat al condicionant número sis de la declaració d'impacte ambiental, d'11 de desembre de 1995, dictada per esta direcció general, referent al projecte d'instal·lació de cogeneració ubicada a la ctra. València-Ademús, km 13, al terme municipal de San Antonio de Benagéber (València), el titular de la qual és la mercantil Endeka Ceramics, SA:  
«6 bis. Es considera que no hi haurà contaminació sistemàtica de l'atmosfera quan les emissions de gasos contaminants no superen una freqüència mitjana de 12 vegades a l'any amb una duració individual superior a una hora, o amb qualsevol freqüència, quan la duració global de les emissions no supere el 5% del temps de funcionament de l'activitat. Quan es mantinguen estes condicions de funcionament no hi haurà obligació, per part del titular, de realitzar ni remetre a esta direcció general els controls semestrals indicats en l'apartat anterior.»  
  
  
Segon  
Notificar a les parts interessades que contra esta resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans que consideren pertinents en defensa del seu dret i dels seus interessos.  
  
Tercer  
Publicar en el Diari Oficial de la Comunitat Valenciana esta declaració d'impacte ambiental, d'acord amb les disposicions de l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, de 3 de març, d'Impacte Ambiental.  
  
València, 25 de setembre de 2008. La directora general de Gestió del Medi Natural: M. Ángeles Centeno Centeno.  
  
Resolució complementària a la declaració d'impacte ambiental  
Expedient: 062/3384-ODE.  
Títol: Pla General d'Ordenació Urbana d'Algemesí.  
Promotor: Ajuntament d'Algemesí.  
Autoritat substantiva: Ajuntament d'Algemesí i Conselleria de Territori i Habitatge.  
Localització: terme Municipal d'Algemesí (València).  
El 27 de maig de 2008 es va rebre al Servici d'Avaluació d'Impacte Ambiental, remesa pel Servici Territorial de València de la Conselleria de Medi Ambient, Aigua, Urbanisme i Habitatge, documentació relativa al condicionant número 10 de la declaració d'impacte ambiental del Pla General d'Ordenació Urbana d'Algemesí, emesa el 31 de gener de 2007.   
En particular, el condicionant establia:   
«Es protegiran les dos perforacions, inscrites en la Confederació Hidrogràfica del Xúquer amb la clau 88IP6272, d'acord amb l'article 18 de la Llei 4/2004, de 30 de juny, d'Ordenació del Territori i Protecció del Paisatge. Per això, es classificarà el sòl com a sòl no urbanitzable de protecció del domini públic i infraestructures. S'establiran perímetres de protecció de les captacions de 300 m, comptadors des del límit exterior del punt de captació.»  
En la documentació aportada es reconeix l'existència de dos pous, en sòl urbà, en l'àmbit de l'UE 1 del sector Xétxena d'Algemesí i l'aplicació obligatòria de l'article 18 de la LOTPP.   
Consideracions ambientals  
Vista la documentació presentada, s'observa que s'ha interpretat erròniament l'article 18, perquè s'ha procedit amb un radi aproximadament igual a 50 metres (perímetre igual a 314 m) centrat en cada un dels pous. No obstant això, l'article 18 establix que el valor numèric del perímetre, amb caràcter general, s'establirà en comptar uns 300 metres des del límit exterior del punt de captació, llevat que els estudis detallats justifiquen una distància diferent de la indicada. Així doncs, amb caràcter general, la zona de protecció s'establix extrapolant el límit del punt de captació uns 300 metres.   
  
Per això, ha d'assumir-se el perímetre de protecció de les captacions de 300 m, comptadors des del límit exterior del punt de captació, o analitzar-se les característiques pròpies de les zones detalladament i justificar este valor. En tot allò que afecte sòl urbà, caldrà d'incorporar-se a la xarxa primària d'espais lliures i zones verdes. En allò que afecte sòl no urbanitzable, haurà de qualificar-se com a sòl no urbanitzable de protecció especial.   
Així doncs, es conclou que la documentació aportada no complix el criteri de protecció de la qualitat de les aigües legalment establit en l'article 18 de la LOTPP.   
Per tot això, i fent ús de les facultats que tinc legalment atribuïdes, formule la resolució següent:  
  
Primer  
Estimar no complit des del punt de vista ambiental el condicionant número 10 de la declaració d'impacte ambiental del Pla General d'Ordenació Urbana, emesa el 31 de gener de 2007.  
  
Segon  
Es notifica a les parts interessades que contra esta resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans que consideren pertinents en defensa del seu dret i dels seus interessos.  
  
  
Tercer   
Esta resolució complementària de la declaració d'impacte ambiental es publicarà en el Diari Oficial de la Comunitat Valenciana, d'acord amb les disposicions de l'article 28 del Decret 162/1990, de 15 d'octubre, del Consell de la Generalitat Valenciana, modificat pel Decret 32/2006, de 10 de març, del Consell de la Generalitat, pel qual s'aprova el reglament per a l'execució de la Llei 2/1989, de 3 de març, d'Impacte Ambiental.   
  
València, 3 de setembre de 2008. La directora general de Gestió del Medi Natural: M. Ángeles Centeno Centeno.